སྤྱི་ཟླ༡པའི་ཚེས༢༦ཉིན།ལྷོ་ཕྱོགས་གྲོང་ཁྱེར་ཚགས་པརགྱིས་ཚེས༢༡ཉིན་གསར་འགོད་པས་ལྐོག་ནས་ཧྲིན་ཀྲིན་སྤྱི་བདེ་སྡེ་ཁག་གི་འགོ་ཁྲིད་ཀྱིས་ཆང་ཁང་ཆེན་མོ་ཞིག་ཏུ་ཉ་ཁྱེའུ་ཟ་བཞིན་པའི་དོན་རྐྱེན་ལ་བརྙན་སྒྲོན་བྱས་པ་དང་ཕན་ཚུན་བར་དུ་འགལ་བ་བྱུང་ཡོད་པ་རེད།འགོ་ཁྲིད་དེ་དག་གིས་གསར་འགོད་པར་གཅར་རྡུང་བྱས་པར་མ་ཟད།ལག་ཁྱེར་ཁ་པར་དང་བརྙན་ལེན་འཕྲུལ་ཆས་བཙན་འཕྲོག་བྱས་པ་རེད།ཏུང་ཧྲིན་མངགས་གཏོང་ཁང་གིས་མི་དམངས་ཉེན་རྟོག་པས་གནས་ཚུལ་གསལ་རྟོགས་བྱས་རྗེས།གཅར་མཁན་ལ་རོགས་རམ་བྱས་ཏེ་མྱུར་བར་འགྲོ་རུ་བཅུག།ཧྲིན་ཀྲིན་སྤྱི་བདེ་སྡེ་ཁག་གིས་ཚེས༢༦གྱི་ཉིན་དོན་རྐྱེན་འདི་དང་འབྲེལ་བ་ཡོད་པའི་སྤྱི་བདེ་མི་སྣའི་བྱ་བའི་ལས་མཚམས་འཇོག་ཏུ་བཅུག་པ་དང༌།རྩ་འཛུགས་ཀྱིས་ཞིབ་དཔྱོད་བྱེད་བཞིན་པའི་སྒང་ཡིན་ལ།ཉེས་དོན་བཟོས་པའི་ཏུང་ཧྲིན་སྤྱི་བདེ་ཅུའུ་ཡི་ཅུའུ་ཀྲང་བང་ཡན་ཕིང་གི་ཉེས་དོན་ལ་རྩ་འཛུགས་རྟོག་དཔྱོད་བྱེད་ཀྱིན་ཡོད།